Simon Newcomb
Simon Newcomb (Wallace, Nova Škotska, 12. ožujka 1835. – Washington, 11. srpnja 1909.), američki astronom kanadskog podrijetla. Bio je profesor astronomije i matematike na Sveučilištu Johns Hopkins. Istraživao gibanje Mjeseca i odredio točne vrijednosti niza osnovnih astronomskih konstanti. Poznat je po vrlo točnim tablicama gibanja planeta, Mjeseca i zvijezda. Zajedno s A. A. Michelsonom mjerio je brzinu svjetlosti. Godine 1879. pokrenuo je časopis Astronomical Paper u kojem je objavio većinu radova. Bavio se finacijama i političkom ekonomijom, napisao znanstvenofantastični roman i autobiografiju.

Djela 
 Popularna astronomija (eng. Popular Astronomy, 1878.), 
 Načela političke ekonomije (eng. Principles of Political Economy, 1885.), 
 Zvijezde (eng. The Stars, 1901.), 
 Astronomija za svakoga (eng. Astronomy for Everybody, 1902.), 
 Sjećanja astronoma (eng. The Reminiscences of an Astronomer, 1903.), 
 Priručnik sferne astronomije (eng. A Compendium of Spherical Astronomy, 1906.).

Izvori 

Američki astronomi
Kanadski astronomi
Authority control